Imtella' Jannar 6, 2022 - Aġġornata 6 Ta' Jannar, 2022 6:39pm Żvolta fil-każ tat-tennista Novak Djokovic hekk kif l-awtoritajiet Awstraljani rrevokawlu l-viża li ngħatatlu biex ikun jista' jieħu sehem fl-Open tal-Awstalja minkejja li ma kienx imlaqqam kontra l-Covid-19. Djokovic inżamm fl-ajruport għal sigħat twal qabel mal-uffiċjali ħabbru li ma setax jidħol fil-pajjiż minħabba ksur ta' regoli. Aktar tard huwa ttieħed u nżamm f'lukanda mmexxija mill-gvern li tintuża għad-detenzjoni tal-immigranti. Id-deċiżjoni dwar id-deportazzjoni tiegħu se tittieħed it-Tnejn li ġej. L-organizzaturi tat-turnament qalu li l-plejer Serb, li ngħad li oppona t-teħid tat-tilqima kontra l-Covid, ingħata eżenzjoni medika minn żewġ gruppi mediċi indipendenti. Din id-deċiżjoni wasslet għal rabja kbira fil-pajjiż li fl-aħħar jiem ra n-numru ta' każijiet tal-Covid-19 jisplodu b'rata allaramanti. Il-Gvern Awstraljan daħħal ukoll fost l-iktar restrizzjonijiet stretti u wħudl minnhom għadhom ma jistgħux jivvjaġġaw bejn l-istati jew internazzjonalment. L-uffiċjali tal-kontroll qalu li l-plejer ta' 34 sena naqas milli jipprovdi evidenza xierqa biex ikun jistgħu jidħol fil-pajjiż minn Dubai. Fi stqarrija, il-Forza tal-Fruntieri Awstraljani, l-ABF qalu li barranin li m'għandhomx viża valida biex jidħlu fil-pajjiż jew li kellhom il-viża tagħhom ikkanċellata mill-Awstralja. Il-ġenituri ta' Djokovic jgħidu li binhom qed jinżamm qisu ħabsi fl-Awstralja